钦定古今图书集成/明伦汇编/闺媛典/第315卷 > 皇清四十八 > 王履晋妻宋氏
## 钦定古今图书集成/明伦汇编/闺媛典/第315卷 > 皇清四十八 > 王履晋妻宋氏

按《邳州志》：宋氏，生员王履晋妻。年十七归王。夫抱弱疾，氏吁天愿以身代，疾得稍愈，氏严冬不褐，未及期而履晋亡。氏年二十有二，悲痛不食，入密室投缳。孀姑踉跄奔救，泣语曰：“我老矣，遗孤皆幼，若死将谁托？” 乃遵姑命，强起家徒四壁，纺织事姑，甘旨必备，教子膏火必继，茹苦三十八年如一日。郡守旌其门。